شه‌فه‌ق نيوز/ نه‌جاح شه‌مه‌رى، وه‌زير وه‌رگرى عراقى، ئاشكراى كرد و وت: ئه‌و هيزه‌يل ئه‌مريكيه‌ ك خوه‌يان ئه‌كيشنه‌و له‌ باكوور خوه‌رهه‌ڵات سوريا ئه‌را عراق له‌ ماوه‌ى 4 هه‌فته‌ وڵاته‌گه‌ هيلنه‌جێ.
ئى لێدوانه‌يل شه‌مه‌ريه‌ دوياى دانيشتنى له‌ به‌غدا وه‌ل مارك ئه‌سپه‌ر هاوتا ئه‌مريكيه‌گه‌ى هات ك ره‌سيه‌ پايته‌خت، وه‌لێ سه‌ركرده‌يل عراقى مراجعه‌ى ئه‌و راپۆرته‌يله‌ ئه‌كه‌ن ك باس له‌ خواست زيايبوين هيزه‌يل ئه‌مريكى له‌ عراق ئه‌كا وه‌ شيوه‌يگ وه‌ختى وه‌لاى كه‌مه‌و.
شه‌مه‌رى يه‌يش ده‌رخست ك وڵاته‌يل يه‌كگرتگ هويچ پلانيگ ئه‌را هيشتنه‌جێ ئه‌و هيزه‌يله‌ له‌ عراق نه‌يرێد وه‌شيوه‌يگ ناكووتايى و باس له‌وه‌يش كرد ك بايه‌سه‌ له‌ى باوه‌تو قسه‌ وه‌ل سه‌ركرده‌يل عراقى بكريه‌ێد.
